«Rossiya-2018» tashkiliy qo‘mitasi va FIFA vakillarining qo‘shma yig‘ilishida Konfederatsiyalar kubogi-2017 va jahon chempionatining final bosqichi uchun qur’a tashlash marosimi bo‘lib o‘tadigan sanalar tasdiqlandi. Bu haqda tashkiliy qo‘mita rasmiy sayti xabar tarqatdi. Unga ko‘ra, JCh-2018 final bosqichiga qur’a tashlash marosimi 2017 yilning 1 dekabrida Moskvada, Konfederatsiyalar Kubogi-2017 uchun qur’a esa 2016 yil 26 noyabr kuni Qozon shahrida o‘tkaziladigan bo‘ldi. Konfederatsiyalar Kubogi uchun qur’a tashlash marosimi Qozondagi tennis Akademiyasi bo‘lib o‘tishi belgilab olindi. Jahon chempionati final bosqichi uchun tashlanadigan qur’a tashlash marosimi Moskvaning qaysi binosida bo‘lib o‘tishiga hozircha aniqlik kiritilmagan.